Nicușor Dan: Mineriada din 13-15 iunie 1990, cel mai mare atac la adresa democrației și a drepturilor cetățenești din România post-comunistă.
Pe 13 iunie 2021 s-au împlinit 31 de ani de la Mineriada din 1990. Nicușor Dan a postat un mesaj pe rețelele de socializare cu privire la acest aspect. N. Dan: Mineriada din 13-15 iunie 1990, cel mai mare atac la adresa democrației și a drepturilor cetățenești din România post-comunistă.
Nicușor Dan, primarul Capitalei, a transmis, duminică, un mesaj pe Facebook, în care a precizat că Mineriada din 13-15 iunie 1990 este "cel mai mare atac la adresa democrației și a drepturilor cetățenești din România post-comunistă". Duminică s-au împlinit 31 de ani de la violențele din vara anului 1990."Mineriada din 13-15 iunie 1990 rămâne cel mai mare atac la adresa democrației și a drepturilor cetățenești din România post-comunistă. Suspendarea brutală a legii și apelul la forțe de ordine extra-legale au generat victime omenești și abuzuri incredibile, care au îndepărtat enorm țara noastră de Europa și de drumul european", notează primarul Capitalei.Nicușor Dan: "Justiția trebuie să funcționeze, chiar și la decenii distanță"Edilul Capitalei susține că vinovați pentru ceea ce s-a întâmplat în iunie 1990 sunt "oamenii de la vârful puterii de atunci"."E foarte trist că, la 31 de ani de la acea mineriadă, vinovații n-au fost încă identificați în justiție și pedepsiți legal. Acei vinovați sunt, în mod evident, oamenii de la vârful puterii de atunci, pentru că ei erau singurii cu mijloacele de a lansa și conduce o astfel de operațiune. Justiția trebuie să funcționeze, chiar și la decenii distanță", mai precizează Nicușor Dan.